CELEX: 32005R0355
Language: mt
Date: 2005-02-28 00:00:00
Title: 355/2005/KE: Regolament tal-Kummissjoni (KE) Nru 355/2005 tat- 28 ta’ Frar 2005 li jemenda r-Regolament (KEE) Nru 2676/90 li jistabbilixxi metodi Komunitarji għall-analiżi tal-inbid

15.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               121
            
         REGOLAMENT TAL-KUMMISSJONI (KE) Nru 355/2005
   tat-28 ta’ Frar 2005
   li jemenda r-Regolament (KEE) Nru 2676/90 li jistabbilixxi metodi Komunitarji għall-analiżi tal-inbid
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1493/1999 tas-17 ta’ Mejju 1999 dwar l-organizzazzjoni komuni tas-suq tal-inbid (1), u b’mod partikolari l-Artikolu 46(3) tiegħu,
   Billi:
   
               (1)
            
            
               Il-metodu għall-kejl tas-saħħa alkoħolika tal-inbid permezz ta’ densimetrija elettronika ġie vvalidat b’konformità ma’ kriterji li huma rikonoxxuti internazzjonalment. L-Uffiċċju Internazzjonali tad-Dwieli u l-Inbejjed (OIV) adotta d-deskrizzjoni l-ġdida ta’ dan il-metodu fl-Assemblea Ġenerali tiegħu tal-2000.
            
         
               (2)
            
            
               L-użu ta’ dan il-metodu ta’ kejl jista’ jikkostitwixxi mezz eħfef u aktar preċiż għall-ivverifikar tas-saħħa alkoħolika bil-volum tal-inbejjed u b'hekk jiġu evitati l-kontroversji li jqumu minħabba l-użu ta' metodi anqas preċiżi.
            
         
               (3)
            
            
               M’għadx hemm aktar ħtieġa li tiġi rikonoxxuta l-ekwivalenza ta’ dan il-metodu mal-metodi deskritti fil-Kapitolu 3 tal-Anness tar-Regolament tal-Kummissjoni (KEE) Nru 2676/90 (2), u għaldaqstant l-Artikolu 3(2) għandu jitħassar. Id-deskrizzjoni aġġornata ta’ dan il-metodu u l-valuri sperimentali għall-parametri ta’ validazzjoni tiegħu għandhom jiġi inklużi wkoll fil-Kapitolu 3 tal-Anness ta’ dan ir-Regolament.
            
         
               (4)
            
            
               Ir-Regolament (KEE) Nru 2676/90 għandu għalhekk jiġi emendat f’dan is-sens.
            
         
               (5)
            
            
               Il-kejl previst f’dan ir-Regolament huwa konformi ma’ l-opinjoni tal-Kumitat ta’ Ġestjoni għall-inbid,
            
         ADOTTAT DAN IR-REGOLAMENT:
   Artikolu 1
   Ir-Regolament (KEE) Nru 2676/90 qiegħed hawn jiġi emendat kif ġej:
   
               1.
            
            
               L-Artikolu 3(2) għandu jitħassar.
            
         
               2.
            
            
               L-Anness għandu jiġi emendat b’konformità ma’ l-Anness hawnhekk mehmuż.
            
         Artikolu 2
   Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u għandu jkun applikabbli direttament fl-Istati Membri kollha.
      Magħmul fi Brussell, 28 ta’ Frar 2005.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 179, 14.7.1999, p. 1. Ir-Regolament kif emendat bl-Att tal-Adeżjoni tal-2003.
   
      (2)  ĠU L 272, 3.10.1990, p. 1. Ir-Regolament kif emendat l-aħħar bir-Regolament (KE) Nru 128/2004 (ĠU L 19, 27.1.2004, p. 3).
   
      ANNESS
      Il-Kapitolu 3 tal-Anness tar-Regolament (KEE) Nru 2676/90, “Saħħa alkoħolika bil-volum”, huwa emendat kif ġej:
      
                  1)
               
               
                  Il-punt 2.2 għandu jiġi ssostitwit b'dan li ġej:
                  
                              “2.2.
                           
                           
                              Metodi ta’ referenza:
                              
                                          —
                                       
                                       
                                          il-kejl tas-saħħa alkoħolika tad-distillat bl-użu ta’ piknometru,
                                       
                                    
                                          —
                                       
                                       
                                          il-kejl tas-saħħa alkoħolika tal-inbejjed bl-użu ta’ miżien idrostatiku,
                                       
                                    
                                          —
                                       
                                       
                                          il-kejl tas-saħħa alkoħolika tal-inbejjed permezz ta’ densimetrija elettronika bl-użu ta’ oxxillatur tal-frekwenza.”
                                       
                                    
                        
            
                  2)
               
               
                  Fil-punt 4, it-titolu għandu jiġi ssostitwit bit-titolu u s-sottotitolu li ġejjin:
                  “4.   METODI TA’ REFERENZA
                  
                              4–A
                           
                           Il-kejl tas-saħħa alkoħolika tad-distillat bl-użu ta’ piknometru.”
                        
            
                  3)
               
               
                  Fil-paragrafu 4a, it-titolu għandu jiġi ssostitwit b’li ġej:
                  “4–B   Il-kejl tas-saħħa alkoħolika tal-inbejjed bl-użu ta’ miżien idrostatiku.”
               
            
                  4)
               
               
                  Il-paragrafu 4–C li ġej għandu jiddaħħal wara l-paragrafu 4–B:
                  “4–C   Kejl tas-saħħa alkoħolika tal-inbejjed permezz ta’ densimetrija elettronika bl-użu ta’ oxxillatur elettroniku.
                  1.   Metodu ta' kejl
                  1.1.   Titolu u introduzzjoni
                  Is-saħħa alkoħolika bil-volum tal-inbejjed trid titkejjel qabel il-kummerċjalizzazzjoni tal-prodott, prinċipalment biex tintlaħaq konformità mar-regoli tal-ittikkettar.
                  Id-definizzjoni tas-saħħa alkoħolika bil-volum tidher fil-paragrafu 1 ta’ dan il-Kapitolu.
                  1.2.   Finijiet u ambitu
                  Il-metodu ta’ kejl imfisser huwa densimetrija elettronika bl-użu ta’ oxxillatur elettroniku.
                  Għall-finijiet tad-dispożizzjonijiet regolatorji li jinsabu fis-seħħ, it-temperatura tal-provi hija ffissata għal 20 °C.
                  1.3.   Prinċipju u definizzjonijiet
                  Il-prinċipju ta’ dan il-metodu huwa bbażat fuq l-iddistillar tal-inbid volum b’volum. Il-metodu tal-iddistillar huwa mfisser fil-paragrafu 3 ta’ dan il-Kapitolu. Id-distillazzjoni telimina s-sustanzi li mhumiex volatili. L-omologi tal-alkoħol, flimkien ma’ l-alkoħol u l-omologi tal-alkoħol fl-esteri tal-etile, huma inklużi fis-saħħa alkoħolika minħabba li dawn jinsabu fid-distillat.
                  Imbagħad titkejjel id-densità tad-distillat miksub. Id-densità ta’ likwidu f’temperatura speċifikata hi ugwali għall-kwozjent tal-massa diviża bil-volum tagħha:
                  ρ = m/V, għall-inbid, espressa f’g/ml.
                  Għal soluzzjoni idroalkoħolika bħal ma huwa distillat, fejn it-temperatura hija magħrufa, jistgħu jintużaw tabelli biex jiġu stabbiliti fid-dettall id-densità u s-saħħa alkoħolika. Din is-saħħa alkoħolika tikkorrispondi għal dik tal-inbid (id-distillazzjoni volum b’volum).
                  B’dan il-metodu, id-densità tad-distillat titkejjel permezz ta’ densimetrija elettronika bl-użu ta’ miżuratur elettroniku tal-frekwenza tar-reżonanza. Il-prinċipju jikkonsisti mill-kejl tal-perjodu ta' oxxillazzjoni ta' tubu li fih ikun hemm il-kampjun li jiġi ssuġġettat għal stimulazzjoni elettromanjetika. Id-densità tista’ mbagħad tiġi kkalkulata — din tkun marbuta mal-perjodu ta’ oxxillazzjoni fuq il-bażi ta’ din il-formula:
                  
                      (1)
                  
                              ρ
                           
                           
                              =
                           
                           
                              id-densità tal-kampjun
                           
                        
                              T
                           
                           
                              =
                           
                           
                              il-perjodu ta’ vibrazzjoni indotta
                           
                        
                              M
                           
                           
                              =
                           
                           
                              il-massa tat-tubu battal
                           
                        
                              C
                           
                           
                              =
                           
                           
                              kostant ta’ rkupru
                           
                        
                              V
                           
                           
                              =
                           
                           
                              il-volum tal-kampjun waqt il-vibrazzjoni
                           
                        Din ir-relazzjoni tieħu l-forma ρ = A T2 — B (2); għalhekk teżisti relazzjoni lineari bejn id-densità u l-perjodu kwadrat. L-elementi kostanti A u B huma speċifiċi għal kull miżuratur u l-valuri tagħhom huma stmati billi jitkejjel il-perjodu tal-fluwidi tad-densità magħrufa.
                  1.4.   Reaġenti u prodotti
                  1.4.1   Fluwidi ta’ referenza
                  Biex jiġi aġġustat id-densimetru għandhom jintużaw żewġ fluwidi ta' referenza. Id-densitajiet tal-fluwidi ta’ referenza għandhom jinkludu dawk tad-distillati li jridu jitkejlu. Hija rrakkomandata differenza fid-densità tal-fluwidi ta’ referenza ikbar minn 0,01000 g/ml. Id-densità tagħhom trid tkun magħrufa bi grad ta’ inċertezza taħt +/– 0,00005 g/ml, f’temperatura ta’ 20,00 °C +/– 0,05 °C.
                  Biex titkejjel is-saħħa alkoħolika bil-volum bl-użu ta’ densimetru elettroniku, il-fluwidi ta’ referenza huma:
                  
                              —
                           
                           
                              arja niexfa (mhux imniġġsa),
                           
                        
                              —
                           
                           
                              għandu jintuża ilma ta’ mill-inqas grad 3 skont id-definizzjoni tal-ISO 3696:1987,
                           
                        
                              —
                           
                           
                              soluzzjonijiet idroalkoħoliċi ta’ densità ta’ referenza,
                           
                        
                              —
                           
                           
                              soluzzjonijiet marbuta ma’ standards nazzjonali ta’ viskożità taħt iż-2 mm2/s.
                           
                        1.4.2   Prodotti għat-tindif u t-tnixxif
                  
                              —
                           
                           
                              deterġenti, aċti,
                           
                        
                              —
                           
                           
                              solventi organiċi: alkoħol 96 % tal-vol., aċetun pur.
                           
                        1.5.   Apparat
                  1.5.1   Densimetru elettroniku bl-użu ta’ miżuratur elettroniku tal-frekwenza tar-reżonanza
                  Id-densimetru elettroniku hu magħmul minn:
                  
                              —
                           
                           
                              ċellula tal-kejl b’tubu għall-kejl u spazju termostatiku magħluq,
                           
                        
                              —
                           
                           
                              sistema għall-oxxillazzjoni tat-tubu u għall-kejl tal-perjodu ta’ oxxillazzjoni,
                           
                        
                              —
                           
                           
                              arloġġ,
                           
                        
                              —
                           
                           
                              indikatur diġitali (digital display unit), u possibbilment kalkulatur.
                           
                        Id-densimetru jitqiegħed fuq wiċċ perfettament stabbli li jkun insulat minn kwalunkwe vibrazzjoni.
                  1.5.2   Ikkontrollar tat-temperatura fiċ-ċellula għall-kejl
                  It-tubu għall-kejl jitqiegħed fl-ispazju termostatiku magħluq. L-istabbiltà tat-temperatura trid tkun +/– 0,02 °C jew aħjar.
                  Fejn possibbli, it-temperatura taċ-ċellula għall-kejl għandha tiġi ċċekkjata minħabba li din għandha impatt qawwi fuq ir-riżultati tal-kejl. Id-densità ta’ soluzzjoni idroalkoħolika 10 % tal-vol. hija 0,98471 g/ml f’temperatura ta’ 20 °C u 0,98447 g/ml f’temperatura ta’ 21 °C, jew differenza ta’ 0,00024 g/ml.
                  It-temperatura għall-provi tiġi ffissata għal 20 °C. It-temperatura titkejjel fiċ-ċellula bl-użu ta' termometru b’riżoluzzjoni ta’ inqas minn 0,01 °C konformi ma’ l-istandards nazzjonali. Dan għandu jiggarantixxi kejl ta’ temperatura b’inċertezza ta’ inqas +/– 0,07 °C.
                  1.5.3   Kalibrazzjoni tal-apparat
                  L-apparat irid jiġi kkalibrat qabel ma jintuża għall-ewwel darba, imbagħad kull sitt xhur jew kull meta l-iċċekkjar ma jkunx sodisfaċenti. Għandhom jintużaw żewġ fluwidi ta’ referenza biex jiġu kkalkulati l-elementi kostanti A u B (ara l-formula (2) ta’ hawn fuq). Il-kalibrazzjoni għandha titwettaq b’konformità ma’ l-istruzzjonijiet operattivi għall-apparat. Bħala prinċipju, il-kalibrazzjoni għandha titwettaq bl-użu ta’ arja niexfa (waqt li titqies il-pressjoni atmosferika) u ta’ ilma estremament pur (iddistillat darbtejn u/jew mikroffiltrat b’reżistività estremament għolja ta’ > 18 MΩ).
                  1.5.4   Ivverifikar tal-kalibrazzjoni
                  Biex tiġi vverifikata l-kalibrazzjoni għandha titkejjel id-densità tal-fluwidi ta’ referenza.
                  Id-densità tal-arja għandha tiġi ċċekkjata kuljum. Differenza akbar minn 0,00008 g/ml bejn id-densità teoretika u dik attwali tista’ tkun indikazzjoni li t-tubu huwa miżdud. Għaldaqstant, it-tubu għandu jitnaddaf. Wara t-tindif, id-densità tal-arja għandha terġa’ tiġi ċċekkjata. Jekk dan l-ivverifikar ma jkunx konklużiv, l-apparat irid jiġi aġġustat.
                  Id-densità tal-ilma wkoll għandha tiġi vverifikata. Jekk id-differenza bejn id-densità teoretika u dik attwali tkun akbar minn 0,00008 g/ml, l-apparat għandu jiġi aġġustat.
                  Jekk ikun diffiċli li tiġi ċċekkjata t-temperatura taċ-ċellula, id-densità ta’ soluzzjoni idroalkoħolika b’saħħa alkoħolika bil-volum komparabbli ma’ dik tad-distillati analizzati tista’ tiġi vvalutata direttament.
                  1.5.5   Verifikazzjonijiet
                  Jekk id-differenza bejn id-densità teoretika ta’ soluzzjoni ta’ referenza (speċifikata b’inċertezza taħt 0,00005 g/ml) u l-kejl tkun akbar minn 0,00008 g/ml, it-temperatura taċ-ċellula trid tiġi vverifikata.
                  1.6.   Teħid u tħejjija tal-kampjuni
                  (ara l-punt 3 ta’ dan il-Kapitolu, ‘Metodu ta’ kif jinkiseb id-distillat’).
                  1.7.   Proċedura
                  Wara li jinkiseb id-distillat, għandha titkejjel id-densità jew is-saħħa alkoħolika tiegħu bil-volum bl-użu ta’ densimetru.
                  L-ewwel għandha tiġi vverifikata l-istabbiltà tat-temperatura fiċ-ċellula għall-kejl. Id-distillat fid-densimetru ma jridx ikollu fih bżieżaq tal-arja u jrid ikun omoġenju. Jekk tkun disponibbli sistema ta’ dawl li tista’ tgħin biex jiġi vverifikat li mhemmx bżieżaq tal-arja, din għandha tintefa malajr wara li jkun sar l-iċċekkjar minħabba li s-sħana ġġenerata mill-bozoz taffettwa t-temperatura għall-kejl.
                  Jekk l-apparat jagħti biss il-perjodu, id-densità għandha tiġi kkalkulata bl-użu tal-elementi kostanti A u B (ara 1.3). Jekk l-apparat ma jagħtix is-saħħa alkoħolika bil-volum direttament, din tista’ tinkiseb mit-tabelli.
                  1.8   Espressjoni tar-riżultati
                  Is-saħħa alkoħolika bil-volum tal-inbid hija dik miksuba għad-distillat u hija espressa f’‘% tal-vol.’.
                  Jekk ma tkunx tista’ tintlaħaq kompatibbiltà mal-kundizzjonijiet tat-temperatura, għandu jiġi kkoreġut ir-riżultat biex it-temperatura tiġi espressa bħala 20 °C. Ir-riżultat jingħata mqarreb għal żewġ punti deċimali.
                  1.9   Osservazzjonijiet
                  Il-volum imqiegħed fiċ-ċellula għall-kejl irid ikun kbir biżżejjed biex tiġi evitata kwalunkwe kontaminazzjoni mill-kampjun preċedenti. Konsegwentement, il-kejl għandu jittieħed mill-inqas darbtejn. Jekk dawn ma jagħtux riżultati fil-limitu tar-ripetibbiltà, ikun meħtieġ it-tielet kejl. Ir-riżultati tal-aħħar żewġ kejlijiet huma normalment omoġenji u l-ewwel valur jiġi eliminat.
                  1.10   Preċiżjoni
                  Għal dawk il-kampjuni b’saħħa alkoħolika bil-volum ta’ bejn 4 % tal-vol. u 18 % tal-vol.
                  
                              Ripetibbiltà (r)
                           
                           
                              =
                           
                           
                              0,067 (% tal-vol.),
                           
                        
                              Riproduċibbiltà (R)
                           
                           
                              =
                           
                           
                              0,0454 + 0,0105 × saħħa alkoħolika bil-volum.
                           
                        2.   Provi bejn il-laboratorji. Preċiżjoni u akkuratezza fir-rigward ta’ żidiet awżiljari
                  Il-karatteristiċi tal-prestazzjoni tal-metodu li jidhru fil-paragrafu 1.10 inkisbu minn test magħmul bejn il-laboratorji fuq sitt kampjuni ttestjati minn ħdax-il laboratorju skont proċeduri internazzjonali stabbiliti.
                  Id-dettalji kollha u l-kalkoli ta’ ripetibbiltà u riproduċibbiltà kollha marbuta ma’ dan it-test huma deskritti fil-Kapitolu ‘TITRE ALCOOMETRIQUE VOLUMIQUE’ (‘Saħħa alkoħolika skont il-volum’) (il-punt 4.B.2) tar-‘Recueil International des Méthodes d’Analyse’ (kompendju tal-metodi analitiċi — edizzjoni 2004) tal-OIV.”